Плезіязаўры былі характэрнымі насельнікамі марэй трыясавага, юрскага і крэйдавага перыядаў (каля 199,6-65,5 млн год таму). Яны былі драпежнікамі і палявалі на рыбу, іншых марскіх рэптылій і малюскаў. Буйныя віды былі здольныя, падняўшы шыю з вады, схапіць сківіцамі птушку або лятаючага яшчара (закамянелыя рэшткі здабычы захаваліся ў іх страўніках). Канічныя, патоўшчаныя і вельмі вострыя зубы плезіязаўраў добра падыходзілі для палявання.